stanford-oval/wikipedia huggingface dataset:
Rick Wamsley

| Rick Wamsley> Henkilötiedot |
| --- | --- |
Syntynyt: 25. toukokuuta 1959 (ikä 65) Simcoe, Ontario
Kansalaisuus:   Kanada
Jääkiekkoilija
Pelipaikka:  maalivahti
Pituus:  180 cm
Paino:  84 kg
Pelaajaura
Pääsarjaura:  1980–1993
Seurat:  Nova Scotia Voyageurs (AHL) Montreal Canadiens (NHL) St. Louis Blues (NHL) Calgary Flames (NHL) Toronto Maple Leafs (NHL) St. John's Maple Leafs (AHL)
NHL-varaus:  58. varaus, 1979 Montreal Canadiens
Rick Wamsley (s. 25. toukokuuta 1959 Simcoe Ontario) on kanadalainen uransa päättänyt maalivahti. Hän pelasi urallaan 407 NHL-ottelua 13 kauden aikana.
Ennen NHL-uraansa Wamsley pelasi kolme kautta juniorikiekkoa OHA-liigassa St. Catharines Fincupsin, Hamilton Fincupsin ja Brantford Alexandersin joukkueissa. Kaudelle 1979–1980 Wamsley teki ensimmäisen ammattilaissopimuksensa Montreal Canadiensin organisaatioon. Kausi kului kuitenkin farmijoukkue Nova Scotia Voyageursin riveissä. Myös seuraava kausi kului pääosin farmissa, joskin Wamsley pääsi pelaamaan viisi peliä myös NHL-joukkueen maalilla.
Kaudesta 1981–1982 alkaen Wamsley vakiinnutti asemansa NHL-joukkueen maalivahtina. Käytännössä Wamsley oli 38 pelatulla ottelulla Canadiensin ykkösmaalivahti. Wamsley pelasi Montrealissa kauden 1983–1984 loppuun ja kauden jälkeen hän siirtyi pelaamaan St. Louis Bluesiin kaupassa, jossa liikuteltiin kylkiäisinä erinäisiä varausvuoroja. Bluesissa Wamsley pelasi liki neljä kautta kunnes Blues kauppasi hänet yhdessä Rob Ramagen kanssa Calgary Flamesiin vaihdossa Steve Bozekiin ja Brett Hulliin maaliskuussa 1988. Flamesissa Wamsley pelasi Mike Vernonin tuuraajaana tammikuuhun 1992 asti. 2. tammikuuta 1992 Flames ja Toronto Maple Leafs tekivät ison pelaajakaupan jossa Flames luopui Wamsleyn lisäksi Doug Gilmourista, Jamie Macounista, Kent Mandervillesta ja Ric Nattressista saaden vastineeksi Craig Beruben, Alexander Godynyukin, Gary Leemanin, Michel Petitin ja Jeff Reesen. Toronto ei nähnyt juurikaan käyttöä Wamsleylle ja hän pääsi pelaamaan treidin jälkeen loppukaudella vain kahdeksan ottelua. Seuraavalla kaudella otteluita Maple Leafsin maalilla kertyi vain kolme ja niiden lisäksi AHL-farmiseura St. John's Maple Leafsssa kaksi ottelua. Kauden jälkeen Wamsley totesi uransa olevan ohi.
Keväällä 1989 Wamsley voitti Stanley Cupin Calgaryssa.
Reggie Theus

| Reggie Theus |
| --- | --- |
 Theus vuonna 1979.
Henkilötiedot
Koko nimi:  Reggie Wayne Theus
Syntynyt: 13. lokakuuta 1957 (ikä 66) Inglewood, Kalifornia, Yhdysvallat
Kansalaisuus:   Yhdysvallat
Koripalloilija
Pelipaikka:  Heittävä takamies / Pelintekijä
Pituus:  201 cm
Paino:  86 kg
NBA-varaus:  9. varaus 1978 (Chicago Bulls)
Pelaajaura
Yliopistojoukkueet
1975–1978:  Nevadan yliopisto, Las Vegas
Seurajoukkueet
1978–1984 1984–1988 1988–1989 1989–1990 1990–1991 1991–1992 1993:  Chicago Bulls Kansas City / Sacramento Kings Atlanta Hawks Orlando Magic New Jersey Nets Pallacanestro Varese Aris Thessaloniki BC
Valmennusura
2002 2003–2005 2005–2007 2007–2008 2009–2011 2012–2013 2013–2018:  Las Vegas Slam Louisvillen yliopisto (apuv.) New Mexicon osavaltionyliopisto Sacramento Kings Minnesota Timberwolves (apuv.) Los Angeles D-Fenders Cal State, Northridge
Reggie Wayne Theus (s. 13. lokakuuta 1957 Inglewood, Kalifornia) on yhdysvaltalainen koripallovalmentaja ja kilpauransa päättänyt koripalloilija. Pelaajana muun muassa Chicago Bullsia edustanut Theus valittiin ensimmäisellä NBA-kaudellaan tulokkaiden tähdistöjoukkueeseen, ja NBA:n tähdistöottelussa hän pelasi vuosina 1981 ja 1983.
Elämä ja ura

Theus pelasi yliopistokoripalloa vuosina 1975–1978 UNLV:n joukkueessa. Chicago Bulls varasi Theusin NBA:han yhdeksännellä varausvuorolla vuoden 1978 varaustilaisuudessa. Theus edusti Bullsia vuodet 1978–1984. Ensimmäisellä kaudellaan hänet valittiin NBA:n tulokkaiden tähdistöjoukkueeseen, ja NBA:n tähdistöottelussa hän pelasi vuosina 1981 ja 1983. Bulls-aikansa jälkeen Theus pelasi NBA:ssa vielä vuoteen 1991 asti neljää eri joukkuetta edustaen. NBA:n jälkeen hän pelasi vielä Italiassa ja Kreikassa.
Pelaajauransa jälkeen Theus on toiminut valmentajana muun muassa yliopistojoukkueissa. Vuosina 2007–2008 hän toimi Sacramento Kingsin päävalmentajana ja vuosina 2009–2011 Minnesota Timberwolvesin apuvalmentajana.
Aiheesta muualla

Kuvia tai muita tiedostoja aiheesta Reggie Theus Wikimedia Commonsissa
Sysikiitäjäiset

| Sysikiitäjäiset |
| --- | --- |
 Kantosysikiitäjäinen (Pterostichus aethiops)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Kuusijalkaiset Hexapoda
Luokka::  Hyönteiset Insecta
Lahko::  Kovakuoriaiset Coleoptera
Alalahko::  Petokuoriaiset Adephaga
Yläheimo::  Caraboidea
Heimo::  Maakiitäjäiset Carabidae
Alaheimo::  Harpalinae
Tribus::  Pterostichini
Suku::  Sysikiitäjäiset Pterostichus  Bonelli, 1810
Katso myös
   Sysikiitäjäiset Wikispeciesissä   Sysikiitäjäiset Commonsissa 
Infobox OKNimi-testi OK: 
Sysikiitäjäiset (Pterostichus) on kovakuoriaisten (Coleoptera) lahkoon kuuluva maakiitäjäissuku. Sukuun kuuluu maailmanlaajuisesti ainakin 236 lajia,  mutta lajimäärä vaihtelee eri lähteissä.
Sukuun kuuluvia lajeja

Pterostichus ambiguus
Pterostichus crenatus
Pterostichus macer
Uurosysikiitäjäinen (Pterostichus aterrimus)
Kantosysikiitäjäinen (Pterostichus aethiops)
Tarhasysikiitäjäinen (Pterostichus madidus)
Kaarnasysikiitäjäinen (Pterostichus oblongopunctatus)
Pohjansysikiitäjäinen (Pterostichus adstrictus)
Palosysikiitäjäinen (Pterostichus quadrifoveolatus)
Isosysikiitäjäinen (Pterostichus niger)
Aitosysikiitäjäinen (Pterostichus melanarius)
Kosteikkosysikiitäjäinen (Pterostichus nigrita)
Rämesysikiitäjäinen (Pterostichus rhaeticus)
Pterostichus anthracinus
Luhtasysikiitäjäinen (Pterostichus gracilis)
Pikkusysikiitäjäinen (Pterostichus minor)
Metsäsysikiitäjäinen (Pterostichus strenuus)
Korpisysikiitäjäinen (Pterostichus diligens)
Pterostichus ovoideus
Pterostichus brevicornis
Pterostichus middendorffi
Pterostichus melas
Pterostichus burmeisteri
Aiheesta muualla

Laji.fi: Sysikiitäjäiset (Pterostichus)
Funet: Pterostichus
iNaturalist: Sysikiitäjäiset (Pterostichus)
Ötökkätieto: Sysikiitäjäiset (Pterostichus)
ITIS: Pterostichus (englanniksi)
Iowa State University, Bug Guide: Genus Pterostichus (englanniksi)
Global Biodiversity Information Facility (GBIF): Pterostichus (englanniksi)
Pherobase: Semiochemicals of Genus Pterostichus (englanniksi)
Rickard Rakell

| Rickard Rakell |
| --- | --- |

Henkilötiedot
Syntynyt: 5. toukokuuta 1993 (ikä 31) Sollentuna, Ruotsi
Kansalaisuus:   Ruotsi
Jääkiekkoilija
Pelipaikka:  keskushyökkääjä
Maila:  vasen
Pituus:  188 cm
Paino:  90 kg
Seura
Seura:  Pittsburgh Penguins
Sarja:  NHL
Pelinumero:  67
Pelaajaura
Pääsarjaura:  2010–
Aik. seurat:  Anaheim Ducks (NHL)   Norfolk Admirals (AHL)
NHL-varaus:  30. varaus, 2011 Anaheim Ducks
KHL-varaus:  42. varaus, 2012 Sibir Novosibirsk
Rickard Rakell (s. 5. toukokuuta 1993 Sundbyberg, Ruotsi) on ruotsalainen jääkiekkoilija, pelipaikaltaan keskushyökkääjä. Hän pelaa Pittsburgh Penguinsin organisaatiossa. Anaheim Ducks varasi hänet NHL:n varaustilaisuudessa 2011 ensimmäisen kierroksen viimeisenä eli numerolla 30. Kausina 2010–2013 Rakell edusti Plymouth Whalersin joukkuetta Ontarion junioriliigassa.
Rakell pelasi ensimmäisen pelinsä NHL:ssä työsulkukaudella 2012–2013 19. tammikuuta 2013 Vancouver Canucksia vastaan. Ensimmäisen pisteensä hän sai 8. marraskuuta 2013 syöttäessään Andrew Coglianon maalin Buffalo Sabresia vastaan.
Rakellilla on alle 20-vuotiaiden MM-kilpailuista kultaa 2012 ja hopeaa 2013. Vuoden 2018 MM-kilpailuissa hän oli kultaa voittaneen Ruotsin paras pistemies ja valittiin turnauksen tähdistökentälliseen.
Rawghlie Clement Stanford

Rawghlie Clement Stanford
Rawghlie Clement Stanford (2. elokuuta 1879 Buffalo Gap, Texas – 15. joulukuuta 1963) oli yhdysvaltalainen demokraattisen puolueen poliitikko. Hän toimi Arizonan kuvernöörinä vuosina 1937–1939.
Stanford syntyi Buffalo Gapissa, Teksasissa, mutta muutti lapsena vanhempiensa kanssa Phoenixiin. Stanford palveli puolitoista vuotta Espanjan-Yhdysvaltain sodassa Filippiineillä. Siviiliammatiltaan Stanford ammatiltaan lakimies.
Rhinopithecus strykeri

| Rhinopithecus strykeri |
| --- | --- |
 Piirros
Uhanalaisuusluokitus
 Äärimmäisen uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Kädelliset Primates
Alalahko::  Haplorrhini
Osalahko::  Apinat Simiiformes
Heimo::  Vanhan maailman häntäapinat Cercopithecidae
Alaheimo::  Lehtiapinat Colobinae
Suku::  Rhinopithecus
Laji::  strykeri
Kaksiosainen nimi
 Rhinopithecus strykeri  (Geissmann et al, 2010) 
Katso myös
   Rhinopithecus strykeri Wikispeciesissä   Rhinopithecus strykeri Commonsissa 
Infobox OKNimi-testi OKIUCN-testi OK: 
Rhinopithecus strykeri on häntäapinoiden heimoon kuuluva kädellinen. Se löydettiin vuonna 2010 Myanmarista, ja sen arvioitu populaatio on 260–330 yksilöä.
Ulkonäkö

R. strykeri on pääväriltään musta, mutta sillä on valkoiset korvatupsut ja parta. Sen huulet ovat ulkonevat. Lajin epätavallisin piirre on ylöspäin kääntyneet sieraimet. Lajin häntä on pitkä, sillä se on 1,4-kertainen muuhun vartaloon verrattuna.
Levinneisyys ja elinympäristö

Lajin arvellaan elävän pienellä, noin 270 neliökilometrin laajuisella alueella Kachinin osavaltiossa Myanmarin koillisosassa. Lajin populaatioksi on arvioitu 260–330 yksilöä. Kansainvälinen luonnonsuojeluliitto ei ole vielä arvioinut lajin uhanalaisuutta, mutta todennäköisesti se on äärimmäisen uhanalainen.
Lajin asuinalue on Mawjoen varrella. Se on eristyksissä muista Rhinopithecus-suvun lajeista, sillä asuinalueiden välissä virtaa kaksi suurta jokea: Mekong ja Salween. Lähin sukulaislaji on Kiinan Yunnanin maakunnasta löytyvä bietinpystynenäapina.
Löytäminen

R. strykeri löydettiin osana Myanmarin kädellisten suojeluohjelmaa vuonna 2010. Tutkijat pääsivät lajin jäljille paikallisilta metsästäjiltä saaduista turkiksista ja kalloista. Metsästäjät raportoivat myös lajista, jonka määritelmä ei sopinut mihinkään tunnettuun nisäkäslajiin. Vaikka laji onkin tieteelle uusi, paikalliset tunsivat sen jo ennestään nimellä mey nwoah, joka tarkoittaa "apinaa, jolla on ylöspäin kääntyneet kasvot".
Löydöstä ilmoitettiin ensimmäisen kerran American Journal of Primatologyssä julkaistussa tutkimuksessa lokakuussa 2010.
Aiheesta muualla

American Journal of Primatologyn alkuperäinen artikkeli (englanniksi)
Tallinnan laulu

| Tallinnan laulu Esko Rahkonen |
| --- | --- | --- |

Kokoelmalevyn tiedot
 Julkaistu: 2011
 Formaatti: CD
 Levy-yhtiö: VL-Musiikki
Esko Rahkosen muut julkaisut
| Muistoja Karpaateilta 2011 | Tallinnan laulu 2011 | Laaksojen laulu 2011 |
Tallinnan laulu on suomalaisen Esko Rahkosen kokoelma-albumi vuodelta 2011.
Kappaleet

Tallinnan laulu
Kotiseutu pohjolassa
Kaipaan silmiäsi
Minne kaikki jäivät
Syvä kuin meri
Laspuusajan maisemissa
Erottamattomat
Hengitä tok
Maailmaan kaunimpaan
Yönmusta tango
Kotimaa
Tule takaisin kotiin
Voi ei viinaa voita
Päivin illoin
Ei erossa yhtään iltaa
Paljon sanomatta jää
Jätkän humppa
VPK:n valssi
Reggie Evans

| Reggie Evans |
| --- | --- |

Henkilötiedot
Koko nimi:  Reginald Jamaal ”Reggie” Evans
Syntynyt: 18. toukokuuta 1980 (ikä 44) Pensacola, Florida, Yhdysvallat
Kansalaisuus:   Yhdysvallat
Koripalloilija
Pituus:  203 cm
Paino:  111 kg
Pelaajaura
Seurajoukkueet
2002–2006 2006–2007 2007–2009 2009–2011 2011–2012 2012–2014 2014–2015:   Seattle SuperSonics  Denver Nuggets  Philadelphia 76ers  Toronto Raptors  Los Angeles Clippers  Brooklyn Nets  Sacramento Kings
Aiheesta muualla
FIBA
Reginald Jamaal ”Reggie” Evans (s. 18. toukokuuta 1980 Pensacola) on yhdysvaltalainen koripalloilija, joka on viimeksi pelannut NBA:ssa Sacramento Kingsissä kaudella 2014–2015.
Ura

Evans pelasi yliopistokoripalloa Iowan yliopistossa. Hän aloitti ammattilaisuransa Seattle SuperSonicsissa pelaten joukkueessa neljä kautta. Viimeinen kausi joukkueessa oli hänen uransa paras tilastojen valossa, sillä hän teki 5,9 pistettä ottelua kohden. Tämän jälkeen Evans pelasi yhden kauden Denver Nuggetsissa. Kaudet 2007–2009 Evans pelasi Philadelphia 76ersissa ja kesästä 2009 lähtien hän pelasi Toronto Raptorsissa.
Joulukuussa 2011 Evans teki vapaana pelaajana sopimuksen Los Angeles Clippersin kanssa. Heinäkuussa 2012 hän siirtyi Brooklyn Netsiin.
Aiheesta muualla

NBA:n pelaajaprofiili (englanniksi)
River-luokka (miinanraivaaja)

| River-luokka |
| --- | --- |


Tekniset tiedot
Uppouma:  864 t (standardi) 904 t (kuormattu)
Pituus:  47 m
Leveys:  10,5 m
Syväys:  3,1 m
Koneteho:  2-akselinen, Ruston 6RKC -dieselmoottorit 3 040 bhp
Nopeus:  14 solmua
Miehistöä:  28, joista 5 upseeria
Aseistus
Meritorjunta:  2 x 7,62 mm L7 -konekivääriä
Ilmatorjunta:  1 x Bofors 40 mm Mk3
River-luokka oli Britannian kuninkaallisen laivaston kahdentoista 1980-luvulla valmistetun miinanraivaajan muodostama alusluokka.
Alukset

| Nimi | Valmistaja | Kölinlasku | Vesille | Valmis | Kohtalo |
| --- | --- | --- | --- | --- | --- |
| HMS Waveney | Richards Dry Dock and Engineering, Lowestoft | - | 8. syyskuuta 1983 | 12. heinäkuuta 1984 | myyty Bangladeshille nimettynä BNS Shaplaksi |
| HMS Carron | Richards | - | 23. syyskuuta 1982 | 30. syyskuuta 1984 | myyty Bangladeshille nimettynä BNS Shaikatiksi |
| HMS Dovey | Richards | - | 7. joulukuuta 1983 | 30. maaliskuuta 1985 | myyty Bangladeshille nimettynä BNS Suroviksi |
| HMS Helford | Richards | - | 16. toukokuuta 1984 | 7. kesäkuuta 1985 | myyty Bangladeshille nimettynä BNS Shaibaliksi |
| HMS Humber | Richards | - | 17. toukokuuta 1984 | 7. kesäkuuta 1985 | myyty Brasilialle nimettynä Amorim do Valleksi |
| HMS Blackwater | Richards | - | 29. elokuuta 1984 | 5. heinäkuuta 1985 | myyty Brasilialle nimettynä Beneventeksi |
| HMS Itchen | Richards | - | 30. kesäkuuta 1984 | 12. lokakuuta 1985 | myyty Brasilialle nimettynä Bracuiksi |
| HMS Helmsdale | Richards | - | 11. tammikuuta 1985 | 1. maaliskuuta 1986 | myyty Brasilialle nimettynä Taurukseksi |
| HMS Orwell | Richards | - | 7. helmikuuta 1985 | 7. helmikuuta 1986 | myyty Guyanalle nimellä Essequibo |
| HMS Ribble | Richards | - | 7. toukokuuta 1985 | 19. helmikuuta 1986 | myyty Brasilialle nimettynä Garnier Sampaioksi |
| HMS Spey | Richards | - | 22. toukokuuta 1985 | 4. huhtikuuta 1986 | myyty Brasilialle nimettynä Bocainaksi |
| HMS Arun | Richards | - | 20. elokuuta 1985 | 29. huhtikuuta 1986 | myyty Brasilialle nimettynä Babetongaksi |
Telharmonium

Telharmonium
Telharmonium eli Dynamophone oli Thaddeus Cahillin (1867–1934) keksimä varhainen syntetisaattori, jonka ensimmäinen versio kehitettiin vuonna 1897. Cahill kehitti Telharmoniumista kolme eri versiota; koska vahvistinteknologia ei ollut vielä kovin kehittynyt, viimeisimmät Telharmonium-instrumentit painoivat 200 tonnia. Viimeisin Telharmoniumeista romutettiin Cahillin kuoleman jälkeen vuonna 1962. Telharmonium tuotti ääntä äänipyörien, eli magneettien ja kelojen, avulla, hieman samaan tapaan kuin myöhemmät Hammond-urut. Cahillin suurempi idea oli kuitenkin musiikin levittäminen puhelinverkon avulla: vastaanottopäässä musiikki vahvistettiin yksinkertaisella puhetorvivahvistimella.
Richard Kind

| Richard Kind |
| --- | --- |
 Kind syyskuussa 2010
Henkilötiedot
Syntynyt: 22. marraskuuta 1956 (ikä 67)  Trenton, New Jersey, Yhdysvallat
Ammatti:  Näyttelijä
Näyttelijä
Aktiivisena:  1988–
Aiheesta muualla
IMDb
Elonet
Richard Bruce Kind (s. 22. marraskuuta 1956) on yhdysvaltalainen näyttelijä. Hän on tullut tunnetuksi sitcom-rooleistaan ohjelmissa Hulluna sinuun (Mark Devanow´n roolissa) ja Spin City (Paul Lassiterin roolissa).
Aiheesta muualla

Richard Kind Internet Movie Databasessa. (englanniksi)
Reimann

Reimann on muun muassa seuraavien henkilöiden sukunimi:
Aribert Reimann (1936–2024), saksalainen säveltäjä ja pianisti
Brigitte Reimann (1933–1973), saksalainen kirjailija
Georg Reimann (1570–1615), saksalainen retoriikan professori ja virsirunoilija
Hans Reimann (s. 1941), saksalainen kilpakävelijä
Renate Reimann-Haas (s. 1951), itävaltalais-saksalainen perijätär ja miljardööri
René Reimann (s. 1967), saksalainen vesipalloilija
Villem Reimann (1906–1992), virolainen säveltäjä
Villem Reimann, Villemdrillem (s. 2000), virolainen rap-artisti.
Taloudellisia, sosiaalisia ja sivistyksellisiä oikeuksia koskeva kansainvälinen yleissopimus

Tummanvihreä: Sopimuksen käyttöön ottaneet valtiot.
Vaaleanvihreä: Valtiot, jotka ovat allekirjoittaneet sopimuksen, mutta eivät ole ottaneet sitä käyttöön.
Harmaa: valtiot, jotka eivät ole allekirjoittaneet eivätkä ottaneet sopimusta käyttöön.
Taloudellisia, sosiaalisia ja sivistyksellisiä oikeuksia koskeva kansainvälinen yleissopimus (lyh. ICESCR) on kansainvälinen sopimus, jonka Yhdistyneiden kansakuntien yleiskokous hyväksyi 16. joulukuuta 1966 ja joka tuli voimaan 3. tammikuuta 1976. Se sitouttaa sopimusosapuolet edistämään ihmisten taloudellisia, sosiaalisia ja kulttuurisia oikeuksia, kuten työntekijän oikeudet, oikeus terveyteen, oikeus koulutukseen ja oikeus riittävään elintasoon. Sopimuksen on ratifioinut 166 maata minkä lisäksi neljä maata (Yhdysvallat, Komorit, Kuuba ja Palau), on allekirjoittanut sopimuksen, mutta ei ole ratifioinut sitä. Yhdessä Yhdistyneiden kansakuntien luomien ihmisoikeuksien yleismaailmallisen julistuksen ja kansalais- ja poliittisia oikeuksia koskevan yleissopimuksen kanssa ICESCR:n katsotaan muodostavan kansainvälisen ihmisoikeuksien normiston.
Aiheesta muualla

Sopimuksen suomenkielinen teksti Finlexissä (Arkistoitu – Internet Archive)
Reima Venhe

Reima Venhe (s. 5. marraskuuta 1972) on aktiiviuransa lopettanut suomalainen pituushyppääjä. Hän edusti vuodesta 2005 lähtien Joensuun Katajaa ja tuota ennen hänen seuraan oli Ikaalisten Urheilijat. Kalevan kisoista Venhe saavutti pituushypyn pronssia vuonna 1996. Virallisissa kilpailuissa hän ei ole esiintynyt vuoden 2007 jälkeen.
River Plate Aruba

Club Aruba River Plate on arubalainen jalkapalloseura, joka perustettiin Oranjestadissa 1. helmikuuta 1953.
Saavutukset

Aruban mestaruudet: 2
1993
1997
Aiheesta muualla

Virallinen seuran sivusto (Arkistoitu – Internet Archive)
Seuran fanisivusto (Arkistoitu – Internet Archive)
Televiziunea Română

| Televiziunea Română |
| --- | --- |

Lähetykset alkoivat:  31. joulukuuta 1956
Maa:  Romania
Kieli:  romanian kieli
Näkyvyysalue:  Romania
Rinnakkaiskanava(t):  TVR 1, TVR2, TVR Cultural
Kotisivu:  http://www.tvr.ro
Infobox OKNimi-testi OK: 
Televiziunea Română (tai TVR) on kansallinen koko maassa näkyvä kaupallinen televisiokanava Romaniassa. Kanava aloitti toimintansa 31. joulukuuta 1956.
Televiziunea Română omistaa kanavat TVR 1, TVR 2, TVR ja TVR Cultural.[lähde? ]
Kaikki kanavan ohjelmat ovat romaniaksi.[lähde? ]
Aiheesta muualla

Televiziunea Română (romaniaksi)
Sysilammi (Nojoskylä)

| Sysilammi |
| --- | --- |
Valtiot:  Suomi
Maakunnat:  Pirkanmaa
Kunnat:  Virrat
Koordinaatit:  62°07′25″N, 23°43′46″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Tarjanneveden alue (35.41)
Laskuoja:  oja Vaskiveteen 
Järvinumero:  35.412.1.003
Mittaustietoja
Pinnankorkeus:  96,2 m  
Rantaviiva:  0,462 km  
Pinta-ala:  1,313 ha  
Saaria:  ei saaria 
 fiSysilammi 
Sysilammi  on Pirkanmaalla Virroilla Nojoskylän lähellä sijaitseva lampi.
Maantietoa

Lammen pinta-ala on 1,3 hehtaaria, se on 200 metriä pitkä ja 100 metriä leveä. Lammella ei ole kartan mukaan saaria.  Sen rantaviivan pituus on 450 metriä.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Tarjanneveden alueella (35.41), jonka Vaskiveden lähialueeseen (35.412) se kuuluu. Lammen vedenpinnan korkeus on 96,2 metriä mpy.
River-luokka (sukellusvene)

| River-luokka |
| --- | --- |


Tekniset tiedot
Uppouma:  2 206 t (pinnalla) 2 723 t (sukellus)
Pituus:  105 m
Leveys:  8,61 m
Syväys:  4,85 m
Koneteho:  2 × Admiralty-dieselmoottoria 10 000 hv 2 × sähkömoottoria 2 500 hv
Nopeus:  22 solmua (pinnalla) 10 solmua (sukellus)
Miehistöä:  61
Aseistus
Meritorjunta:  6 × 21″ torpedoputkea, joihin 12 torpedoa 1 × QF 4″/40 Mk XII -kansitykki 2 × 303" Lewis-pikakivääriä
River-luokka oli Britannian kuninkaallisen laivaston kolmen sukellusveneen muodostama alusluokka toisessa maailmansodassa.
Suunnittelu

Alusluokka oli kuninkaallisen laivaston viimeinen yritys luoda riittävän nopea (pinta-ajossa noin 20 solmua) sukellusvene, joka kykenisi operoimaan laivaston mukana. Suunnittelussa tehtiin kompromissi sukellussyvyyden vaatiman uppouman ja nopeuden välillä. Aluksen sukellussyvyydeksi jäi noin 90 metriä. Alusten propulsiojärjestelmä koostui kahdesta dieselmoottorista, jotka tuottivat noin 8 000 bhp:tä.
Alukset

| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| HMS Clyde | Vickers Armstrong, Barrow-in-Furness | 15. toukokuuta 1933 | 15. maaliskuuta 1934 | 12. huhtikuuta 1935 | myyty 30. heinäkuuta 1946 |
| HMS Severn | Vickers Armstrong | 27. maaliskuuta 1933 | 16. tammikuuta 1934 | 12. tammikuuta 1935 | myyty 1946 |
| HMS Thames | Vickers Armstrong | 6. tammikuuta 1931 | 26. tammikuuta 1932 | 14. syyskuuta 1932 | kadonnut 23. heinäkuuta 1940 |
Ready for Freddie

| Ready for Freddie Freddie Hubbard |
| --- | --- | --- |

Studioalbumin tiedot
 Julkaistu: 1961
 Tuottaja(t): Alfred Lion
 Tyylilaji: jazz, hard bop
 Kesto: 42.33
 Levy-yhtiö: Blue Note
Freddie Hubbardin muut julkaisut
| Hub Cap 1961 | Ready for Freddie 1961 | The Artistry of Freddie Hubbard 1962 |
Ready for Freddie on Freddie Hubbardin jazz-albumi, jonka Blue Note -levy-yhtiö julkaisi alun perin vuonna 1961.
Kappaleet

Arietis – 6.38
Weaver of Dreams – 6.33
Marie Antoinette – 6.36
Birdlike – 10.12
Crisis – 11.31
Kokoonpano

Freddie Hubbard – trumpetti
Bernard McKinney – baritonitorvi
Wayne Shorter – tenorisaksofoni
McCoy Tyner – piano
Art Davis – kontrabasso
Elvin Jones – rummut
Kokoonpano > Muut tekijät

Alfred Lion – tuottaja
Rudy Van Gelder – äänittäjä
Arviot

Allmusic:
Aiheesta muualla

Ready for Freddie discogs.com -sivustolla
Richard Titmuss

| Richard Titmuss |
| --- | --- |

Henkilötiedot
Syntynyt: 16. lokakuuta 1907 Bedfordshire, Iso-Britannia
Kuollut: 6. huhtikuuta 1973 (65 vuotta) Lontoo, Iso-Britannia
Kansalaisuus:  Iso-Britannia
Ammatti:  sosiologi
Arvonimi: CBE
Lapset:  Ann Oakley
Richard Morris Titmuss (16. lokakuuta 1907 Bedfordshire, Iso-Britannia – 6. huhtikuuta 1973 Lontoo, Iso-Britannia) oli brittiläinen sosiologi ja professori London School of Economics -yliopistossa. Häntä pidetään merkittävänä sosiaalipolitiikan teoreetikkona ja hyvinvointivaltion puolustajana.
Elämä

Titmuss syntyi vuonna 1907 Bedfordshiressa pienviljelijän pojaksi. Hän kouluttautui kirjanpitäjäksi ja työskenteli pitkään vakuutusvirkailijana. Hän kiinnostui politiikasta ja toimi ensin 1930-luvulla liberaalipuolueessa, mutta siirtyi sodan jälkeen kannattamaan työväenpuoluetta.
Titmuss alkoi julkaista kirjoja 1930-luvun lopulla. Niissä hän käsitteli muun muassa työttömyystilastoja, syntyvyyttä ja maksutonta kouluruokailua. Mainetta hän sai vuonna 1950 ilmestyneellä Problems of Social Policy -teoksella, jossa hän osoitti Britannian maailmansodan aikaisen sotatalouden tehokkuuden. Se nosti hänet professoriksi London School of Economics -yliopistoon.
Vuonna 1970 ilmestyneessä kirjassaan The Gift Relationship Titmuss käsitteli altruismia ja osoitti, että brittiläinen vapaaehtoisuuteen perustuva verenluovutus oli yhtä tehokas ja turvallisempi kuin amerikkalainen malli, jossa verenluovuttajille maksettiin.
Yksityiselämä

Titmuss meni vuonna 1937 naimisiin Kathleen Millerin kanssa. Heidän tyttärensä Ann Oakley on tunnettu sosiologi ja feministi.